text: Betjent får kritik af statsadvokaten
  21 december 2010 kl. 13.25
  "Uhensigtmæssigt optræden." Statsadvokaten giver betjent, der er tilknyttet grænsepolitiet i Padborg, en verbal ørefigen  
  Betjenten har siden starten af august måned været mistænkt i en sag om embedsmisbrug.
  Det skyldes, at betjenten den 3. august ringede til sin stedsøn og advarede ham om, at to patruljevogne var på vej til Frigaard Camping i Kollund, hvor en flok unge mennesker, og herunder altså stedsøn, var til stede under en større voldsepisode, skriver JydskeVestkysten.
  Statsadvokaten siger i sin redegørelse af sagen, at betjentens optræden er uhensigstmæssig. Men der er ikke foregået noget strafbart, er Statsadvokatens konklusion.
  Men, fastslås det i redegørelsen:
  - Politiassistenten burde ikke have deltaget i efterforskningen af sagen, når hans stedsøn kunne være involveret.
  